Pisang goreng
Pisang Goreng atawa pisang basanga adalah wadai nang banyak ditamu'i di Indonesia, Singapura wan Malaysia. Makanan ngini di'ulah matan buah pisang, imbah dikuyak kulimbitnya ditatak-tatak halus sasuai kahandak imbah ngitu dimumuri lawan adunan likat nang di'ulah matan campuran galapung, sadikit uyah, wan gula imbah ngitu disanga dalam minyak.

Pisang basanga rancak didapati dijual di warung atawa warung kupi sabagai makanan kawannya tih atawa kupi. Wayah ngini pisang basanga adalah makanan nang liwar papulir di Indunisia. Bahanu pisang basanga dibari pugas nang kaya kiju, susu likat manis, suklat, wan lain-lain.

Variasi 
Ada babarapa variasi pisang basangan nang kaya pisang molen nang bentuknya tahalus sadikit dibabat lawan lilitan adonan tipis imbah itu disangan dalam minyak. Ada satu lagi varian dari pisang basangan nang kawa tahan lawas, jadi kawa dibungkus wan dijadikan ulih - ulih khas, ngarannya sale pisang basanga, produsen makanan ini banyak di temui di Binuang, Kabupaten Tapin.

 pisang molen
 pisang pasir
 pisang kremes
 pisang coklat
 pisang goreng sambal
 pisang basanga kipas
 sale pisang basanga